CELEX: 32019D2150
Language: lv
Date: 2019-12-09 00:00:00
Title: Padomes Lēmums (ES) 2019/2150 (2019. gada 9. decembris) par nostāju, kas Eiropas Savienības vārdā jāieņem Starptautiskās konvencijas par preču robežkontroļu saskaņošanu Administratīvajā komitejā

16.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 325/165
               
            
         PADOMES LĒMUMS (ES) 2019/2150
         (2019. gada 9. decembris)
         par nostāju, kas Eiropas Savienības vārdā jāieņem Starptautiskās konvencijas par preču robežkontroļu saskaņošanu Administratīvajā komitejā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Starptautiskā konvencija par preču robežkontroļu saskaņošanu (“konvencija”) tika apstiprināta ar Padomes Regulu (EEK) Nr. 1262/84 (1).
                  
               
                     (2)
                  
                  
                     Saskaņā ar konvencijas 22. pantu tā 2. punktā minētā Administratīvā komiteja (“Administratīvā komiteja”) grozījumus var pieņemt ar klātesošo un balsojošo līgumslēdzēju pušu divu trešdaļu balsu vairākumu.
                  
               
                     (3)
                  
                  
                     Administratīvajai komitejai savā divpadsmitajā sesijā jāpieņem konvencijas 8. pielikuma 7. panta grozījumu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā ir jāieņem Administratīvajā komitejā, jo konvencijas grozījumi būs Savienībai saistoši.
                  
               
                     (5)
                  
                  
                     Savienība atbalsta konvencijas 8. pielikuma jauno 7. pantu, jo, samazinot biežumu, ar kādu mehānisma satvarā jāziņo par to, kādi uzlabojumi panākti starptautiskajam autotransportam piemērojamajās robežšķērsošanas procedūrās, dalībvalstīm būs mazāk administratīvo formalitāšu.
                  
               
                     (6)
                  
                  
                     Tāpēc Savienības nostājas konvencijas Administratīvajā komitejā pamatā vajadzētu būt grozījuma projektam, kas pievienots šim lēmumam,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Administratīvās komitejas divpadsmitajā vai kādā turpmākajā sesijā, ir atbalstīt šim lēmumam pievienoto grozījuma projektu.
         
         
            2. pants
            Nelielas tehniskas izmaiņas šā lēmuma 1. pantā minētajā grozījuma projektā var saskaņot Savienības pārstāvis Administratīvajā komitejā.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 9. decembrī
            
               
                  Padomes vārdā –
               
               
                  Priekšsēdētājs
               
               J. BORRELL FONTELLES
            
         
         
            (1)  Padomes Regula (EEK) Nr. 1262/84 (1984. gada 10. aprīlis) par noslēgto Starptautisko preču robežkontroles saskaņošanas konvenciju (OV L 126, 12.5.1984., 1. lpp.).
      
      
         
            PIELIKUMS
            
               Grozījums Starptautiskajā konvencijā par preču robežkontroļu saskaņošanu
            
            8. pielikuma 7. pants
            Vārdus “divos gados” aizstāj ar vārdiem “piecos gados”.